**Общинска избирателна комисия- Ветово**

**РЕШЕНИЕ**

**№ 15-ЧМИ**

**Ветово, 17.02.2022г.**

**ОТНОСНО:** **Определяне на едно техническо лице на територията на кметство Смирненски, което да отговаря за техническата поддръжка на СУЕМГ в частичния избор за кмет на кметство Смирненски, община Ветово, област Русе, насрочен за 27 февруари 2022г.**

По електронната поща на ОИК е постъпило писмо с изх.№ЧМИ-15-22/16.02.2022г. на ЦИК. Със същото ЦИК ни уведомява, че ОИК следва да определи едно техническо лице, което да отговаря за техническата поддръжка на СУЕМГ в частичния избор за кмет на кметство Смирненски, община Ветово, област Русе, насрочен за 27 февруари 2022г. като задължително условие се посочва, че лицето трябва да е преминало обучение, да притежава необходимата квалификация и да е участвало в техническото обслужване на машините в изборите, произведени през 2021г. При проверка, извършена от нас, се установи, че лицето, което е отговаряло за техническата поддръжка на машините на територията на община Ветово, при провеждането на парламентарните избори през 2021г. е Самир Салим Саравели. На територията на кметство Смирненски са образувани 4 бр. СИК, респективно всяка СИК разполага с една машина, т.е. общо машините за гласуване в кметството ще бъдат 4 броя. Предвид, това, че лицето отговаря на гореизброените изисквания, ОИК счита, че следва да го определи като техник, който да отговаря за поддръжката на СУЕМГ в предстоящия частичен избор за кмет на кметство Смирненски. Съгласно писмото на ЦИК, определеното от ОИК лице, следва да сключи договор с кмета на община Ветово, като възнаграждението му е определено от ЦИК, то е еднократно и за техническа поддръжка на четири СУЕМГ възлиза в размер на 460.00лв., което е за сметка на общинския бюджет. В този смисъл, след приемане на настоящото решение, копие от същото да се изпрати незабавно на кмета на община Ветово за сключване на договор с техническото лице.

На основание чл.87,ал.1, т.9, пр.2 от ИК и във вр. с Решение №1823-МИ от 09.06.2020г. на ЦИК, ОИК-Ветово

**РЕШИ :**

**ОПРЕДЕЛЯ САМИР САЛИМ САРАВЕЛИ,ЕГН \*\*\*\*\*\*\*\*\*\* за техническо лице на територията на кметство Смирненски, което да отговаря за техническата поддържка на СУЕМГ в частичния избор за кмет на кметство Смирненски, община Ветово, област Русе, насрочен за 27 февруари 2022г. с определено еднократно възнаграждение в размер на 460.00лв., което е за сметка на общинския бюджет.**

**Копие от настоящото решение да се изпрати на д-р МЕХМЕД ХАСАН МЕХМЕД-кмет на община Ветово за сключване на договор с определеното лице.**

На осн.чл.88 от ИК, решенията на ОИК-Ветово могат да се оспорват в тридневен срок от обявяването им пред ЦИК.

Заместник-председател:………………..

/ Мейва Хаджиева /

Секретар: ……………

/ Иванка Пенкова /